In nomine Verbi incarnati. Ego Raculfus et uxor mea Aremburgis donamus ad locum Cluniacum aliquid de rebus nostris que sunt site in pago Maticensi, in villa Tisiaco, hoc est medietatem curtili unius cum vinea insimul tenente; terminat a mane et a certio terra Sancti Petri, a medio die et a sero via publica. Dono etiam quantum ad ipsum curtilum aspicit totam meam partem: hoc sunt campi, prati, silve, totum ad integrum; faciantque quicquid facere voluerint. Actum Cluniaco publice. S. Raculfi et uxoris sue Aremburgis, qui fieri et firmare rogavit. S. Arcodi. S. Dadoni. S. Humberti sacerdotis. S. Girardi. S. Ingelelmi. S. Rodberti. Data mense martio, regnante Hugone anno IIII.